**Hovedutskrift fra styremøte og generalforsamling i Fjellstyrene i Lierne SA, Nordli fjellstyre og Sørli fjellstyre den 29.08.2017.**

***Møtested: Sørli samfunnshus***

***Tid:***  1800 - 2145

*Disse møtte fra styret:*

**Sørli fjellstyre**: Grete Bruce, Kåre Totland, Odd Herman Totland og Lillian Bergli.

Forfall: Jon Andreas Stenfjell. Vara kunne ikke møte.

**Nordli fjellstyre:** Arnodd Lillemark, Tove Heggdahl, Ken Thomas Walinder, Hilde Kveli og Frode Holand.

*Andre som møtte:*

Nils Vidar Bratlandsmo, daglig leder/saksbehandler

Tord Åberg, rådgiver/saksbehandler

Leo Lyngstad, fjelloppsyn/sekretær

Innkalling og sakliste ble enstemmig godkjent. Følgende saker ble behandlet:

Møteprotokoll fra styremøte den 25.04.2017 ble enstemmig godkjent.

|  |  |
| --- | --- |
| **Sak nr.**  **L 11/2017** | REFERATER |
|  | Vedtak: Referater tas til etterretning. |
| **Sak nr.**  **L 12/2017** | Jaktbegrensninger på ryper og skogsfugl for jaktsesongen 2017/18 |
|  | Styrets vurdering: Etter diskusjon ble følgende forslag fremmet:  Lillian Bergli: Fangstbegrensning på ryper reduseres med èn rype pr. jeger pr. dag.  Frode Holand: Fangstbegrensning på skogsfugl reduseres med èn skogsfugl pr. jeger pr. dag.  Styret godkjenner saksbehandlers forslag til vedtak, med endringsforslagene til Lillian Bergli og Frode Holand. Enstemmig. Vedtak: **A.** Fjellstyrene i Lierne fastsetter følgende mål for jaktuttaket av liryper for sesongen 2017/18:   * Det totale jaktuttaket av liryper i statsallmenningene i Lierne samlet skal ikke overstige 20 % av taksert høstbestand, dvs. ikke overstige 2 340 liryper. * Det vil naturlig være variasjon i prosentvis jaktuttak mellom de enkelte jaktfeltene. Jaktuttaket i det enkelte jaktfeltet bør likevel ikke overstige 20 % av taksert høstbestand i jaktfeltet, og jaktuttaket i de jaktfeltene med de svakeste bestandene bør ikke overstige 15 %.   *20 % jaktuttak uttrykt som jaktkvoter (ant. liryper):*   |  |  |  | | --- | --- | --- | | **Jaktfelt** | **Estimert antall liryper i bestand** | **Jaktkvote lirype** | | Muru | 600 | 120 | | Kviltjønna | 80 | 20 | | Lifjellet | 2600 | 520 | | Arvaslia-Tjønndalen | 700 | 140 | | Blåfjellet | 2000 | 400 | | Guslia-Fossdalen | 4000 | 800 | | Langlia-Finnhuslia | 5100 | 1020 | | **Lierne totalt** | **11 700** | **2 340** |   **B.** For å nå målet om begrenset jaktuttak, innfører Fjellstyrene i Lierne følgende dagskvoter (bag-limit) for statsallmenningene i Lierne for jaktsesongen 2017/2018:   1. Det kan felles inntil 2 ryper (lirype og/eller fjellrype) pr. jeger per dag. 2. ***Jegere som har meldt inn og fått godkjent fangst på jaktilierne.no jaktåret 2016/17*** kan felle inntil 3 ryper (lirype og/eller fjellrype) pr. jeger per dag. 3. Det kan felles maksimalt 2 skogsfugl per jeger pr. dag. 4. ***Jegere som har meldt inn og fått godkjent fangst på jaktilierne.no jaktåret 2016/17*** kan felle inntil 3 skogsfugl pr. jeger pr. dag. 5. Flytting av kvoter mellom jegere og mellom dager er ikke tillatt.   **C.** For å nå målet om begrenset jaktuttak, innfører Fjellstyrene i Lierne kvoter for jaktkort som kan selges i oktober måned.  Alle jaktkort som selges i oktober selges på inatur.no etter “førstemann til mølla”-prinsippet, inntil jaktkortene er utsolgt. Etter at jaktkortene er utsolgt, stenges jaktkortsalget i det aktuelle jaktfeltet inntil annet blir bestemt (se punkt D. i dette vedtaket).  *Antall jaktkort som kan selges til utenbygds i oktober:*   |  |  |  |  | | --- | --- | --- | --- | | **Jaktfelt** | **Dagskort** | **Ukeskort** | **Sesongkort** | | Muru\* | 25 | 2 | 0 | | Muruskogene -hare og skogsfugl\* | 50 | 5 | 0 | | Kviltjønna | 8 | 0 | 0 | | Lifjellet | 70 | 4 | 1 | | Arvaslia-Tjønndalen | 10 | 2 | 0 | | Blåfjellet | 40 | 2 | 0 | | Guslia-Fossdalen | 55 | 3 | 0 | | Langlia-Finnhuslia | 15 | 2 | 1 |   *\*jaktkort Muru jaktfelt gjelder hele Muru jaktfelt og jakt på alle jaktbare småviltarter. Muruskogene -hare og skogsfugl gjelder bare jakt i barskog og bare på hare og skogsfugl, samt smårovvilt.*  *Innenbygds:*  Det innføres ikke begrensninger i antall kort i oktober for innenbygds før forholdet innenbygds/utenbygds bryter med 60/40-regelen.  **D.** Fjellstyrene i Lierne vil i slutten av oktober evaluere jaktuttaket i september og oktober og eventuelt fastsette nye jaktreguleringer fra ca. 5. november 2017.  ***Begrunnelse:***  Tiltakene bidrar til bærekraftig forvaltning av rype og skogsfugl i statsallmenningene i Lierne. Se saksutredningen i denne saken og *Forvaltningsplan for lirype i statsallmenningene i Lierne* for nærmere begrunnelse. |
| **Sak nr. L13/2017** | sluttregnskap for prosjekt kviltjønnhytta |
|  | Styrets behandling: Forslag til vedtak ble enstemmig godkjent. Vedtak: Fjellstyrene i Lierne godkjenner sluttregnskap for prosjekt Kviltjønnhytta. |
| **Sak nr.**  **L 14/2017** | revisors beretning for 2016 |
|  | Styrets vurdering: Forslag til vedtak ble enstemmig godkjent. Vedtak: Sørli fjellstyre, Nordli fjellstyre og Fjellstyrene i Lierne SA tar revisors beretning for 2016 til etterretning. |
| **Sak nr.**  **L 15/2017** | Justering av regler for trening av jakthunder på statsallmenningene i Lierne |
|  | Vedtak: Fjellstyrene i Lierne vedtar å godkjenne regler og korttyper for trening av jakthunder på statsallmenningene i Lierne, i henhold til dokumenter i referatsak (L11/2017) og i henhold til tilbudet på [www.inatur.no](http://www.inatur.no) |

***Diskusjonssaker:***

**Innspill til bestillingsdialogen med SNO/Nasjonalparkforvaltningen.**

Daglig leder orienterte om muligheter som ligger i ordningen med tiltaksmidler i verneområder. Ny bru over Fiskløyselva ligger allerede inne som et tiltak på statsallmenningene i Lierne, med muligheter for tilskudd i 2018. Skal fjellstyret få inn nye prosjekter må disse prosjekteres og budsjetteres i god tid før bestillingsdialogmøte i November. Det fremkom ingen konkrete forslag til nye prosjekter.

**Ny søknad om spillemidler?**

Kviltjønnaprosjektet er avsluttet og fjellstyrene må vurdere om det skal utredes nye spillemiddelprosjekter. Sørli fjellstyre har for tiden økonomi til å kunne vurdere nybygging og/eller restaurering av eksisterende hytter, men søknadsfristen for tiltak i 2018 synes å bli knapp.

Det ble diskutert aktuelle tiltak i Sørli, men medlemmene ønsker å sette av mer tid på å vurdere alternativer og behov. Det bør gjøres et forarbeid med å utrede hva som er viktig å oppnå med en ny hytte, eventuelt restaurering av eksisterende anlegg. Styret ber derfor administrasjon om å lage en statusoversikt på eksisterende hytter og anlegg før det gås videre i prosessen, og at det styret får presentert noen vurderinger med hensyn til ønsker og behov fra brukersiden. Guslia og Lakavatnet ble nevnt som to aktuelle lokaliteter for ny hytte/restaurering.

**Båt og båtnaust i statsallmenningene.**

Utgangspunktet for diskusjon var et innspill fra en privat hytteeier ved Lakavatnet, som ser på behov og muligheter for mer/bedre lagerplass for båt og båtutstyr ved Lakavatnet.

Styremedlemmene diskuterte problematikken rundt båter og båtnaust på generelt grunnlag, og ser at det er behov for å utarbeide noen generelle retningslinjer for håndtering av båtopplag og naust i statsallmenningene, særlig i verneområder. Styret ber administrasjon om starte arbeidet med å videreutvikle båtregister for statsallmenningene, å fremme forslag om retningslinjer for fjellstyrets håndtering av båtopplag og naust på statsallmenningene.

**Tilgjengelighet til Arvaslia.**

Saken er drøftet tidligere. Administrasjonen har jobbet med å finne en alternativ trase/sti inn til utleiehytta i Arvaslia, som er uavhengig av skogsbilvegen inn til Dallia/Dalslåtten. I samarbeid med elgjegere er det nå merket opp en alternativ trase som starter i Dalbekken. Traseen er betydelig tørrere og vil være særlig egnet ved transport av elg, men er et par kilometer lenger enn traseen fra Dalslåtten.

Daglig leder i Li-skifer uttrykt skepsis til å lede mer biltrafikk gjennom skiferbruddet og vil derfor kunne bidra til en opprusting av Dallivegen. For å sikre fremdrift i det arbeidet bør fjellstyret ta kontakt med Lierne kommune om å samle interessenter i Dallivegen med tanke på et langsiktig samarbeid om vedlikehold/drift av vegen. Styret ber administrasjonen om ta et slik initiativ.

Dato for neste styremøte: 10 oktober, eller senere i oktober om administrasjon ser behov for mer tid til å sammenstille saksopplysninger rundt småviltjakta.

**Lierne den 30.08.2017.**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.